Tajhin sora

Tajhin sora (Carakan: ꦠꦗꦶꦤ꧀ꦱꦺꦴꦫ; Pèghu: تاجهين سۆرا) iyâ arèya sala sèttong kakanan sè pèra' bâḍâ è bulân Sora (1 Muharam)Japarudin, Japarudin (2017-12-29). "TRADISI BULAN MUHARAM DI INDONESIA". Tsaqofah dan Tarikh: Jurnal Kebudayaan dan Sejarah Islam. 2 (2): 167. doi:10.29300/ttjksi.v2i2.700. ISSN 2528-732X.. Tajhin arèya èkaghâbây ḍâri bherrâs sè èkowaè pathè sè abârna konèng. È attasa èbherri' ajâm ghuring sè èbi-robi, tellor ghuring sè èghulung, tahu, tèmpè, kacang tana ghuring, bhâbâng mèra ghuring bân èn-laèna.

 Tojjhuwân 
Tajhin sora arèya èkaghâbây bi' maghârsarè Madhurâ ka'angghuy maèlang na'as bân ajâgâ kaselameddhâna abâ'. Polana è bulân Sora sala sèttong bâkto sè mana'as abâ'Rahman, Moch Abdur; Kusnadi, Kusnadi; Suharijadi, Didik (2019-07-21). "ISTILAH-ISTILAH DALAM REGISTER PENGETAHUAN KELAUTAN NELAYAN MADURA DI DESA PESISIR, KECAMATAN BESUKI, KABUPATEN SITUBONDO: KAJIAN ANTROPOLINGUISTIK". SEMIOTIKA: Jurnal Ilmu Sastra dan Linguistik. 20 (2): 129. doi:10.19184/semiotika.v20i2.13177. ISSN 2599-3429..

 Kadhâddhiyân 
Bâḍâna tajhin sora arèya nyambhung ka kadhâddhiyân sè pentèng è bulân Sora. Kadhâddhiyâna iyâ arèya bânjir rajâ è jhâman nabi Nuh. Nabi Nuh èpakon  Allah SWT ka'angghuy aghâbây parao amarghâ è kennengngana nabi Nuh bhâkâl bâḍâ'â bânjir rajâ. Pas è bâkto bânjir, nabi Nuh bân orèng sè noro'è nabi Nuh nompa' parao, saèngghâna bânjir rajâ ta' ḍâpa' ka kennengngana. Bânjir ghellâ' abiddhâ sapolo arè, molaè tangghâl 1 kongsè 10 Sora. Sa'abiddhâ sapolo arè rowa, nabi Nuh aghâbây tajhin ma'lè ngennèng terros nyambhung oḍi' bân ta' kalaparan. Tajhin èkaghâbây polana kakanan ella sakonnè', dhinèng panompang paraona bânnya'. Mangkana, tajhin sora kongsè satèya èyangghep parlambhâng mowang na'as, amarghâ è bulân Sora bâḍâ mosibâ bânjir rajâ. Pas bâkto mosibâ bânjir rajâ kasebbhut, rèng-orèng aghâbây tajhin ka'angghuy nyambhung oḍi'.

 Sombher petthèghân 

Bhângsa:Kakanan
Bhângsa:Tajhin